recursal/SuperWikiNEXT-32B huggingface dataset:
உயர் மனித வளர்ச்சி  நடுத்தர மனித வளர்ச்சி  குறைந்த மனித வளர்ச்சி  அறியப்படவில்லை(colour-blind compliant map)
**வளர் புவியியல்** (*development geography*) என்பது புவியியலில் ஒரு பிரிவு ஆகும். இவ்வளர் புவியியல் வாழும் மனித இனத்தின் தரப்படுத்தப்பட்ட வாழ்க்கை முறை மற்றும் வாழ்க்கைத் தரத்தைச் சுட்டுகிறது. இங்கு வளர்ச்சி என்பது, தொடர்ந்து நிகழக்கூடிய மாற்றம் மனித வாழ்க்கையில் ஏற்படுத்தும் தாக்கத்தைக் குறிக்கிறது. மாற்றத்திற்குட்பட்டுச் செல்லும் மக்களின் வாழ்க்கைத் தரத்தை முன்னேற்றும் வகையில் இவ்வளர் புவியியல் ஈடுபட்டுள்ளது. இருப்பினும் வளர்ச்சி என்பது எப்பொழுதுமே நேர்மறையான நிகழ்வாக இருப்பதில்லை. கண்டர் பிராங்க் உலக பொருளாதார சக்தி பற்றி விமர்சனம் செய்யும் போது வளர் புவியியல் என்பது, வளர்ச்சியில் பின் தங்கியுள்ளதை வளர்ச்சிக்கு அழைத்துச் செல்கிறது என்கிறார். இது இவரது சார்ந்திருத்தல் கோட்பாட்டில் குறிப்பிடப்பட்டுள்ளது.

வளர் புவியியலில் வளர்ச்சி
-------------------------

வளர் புவியியலில், புவியியலாளர்கள் வளர்ச்சியின் தல பரப்பு வகையில் ஆழ்ந்த கவனம் செலுத்துகின்றனர். சமூக, அரசியல், பொருளாதாரக் காரணிகளால் எவ்வாறு வளர்ச்சியின் சிறப்பியல்களை அளவிட முடியும் என அறிய முயற்சிக்கின்றனர். பற்பல வளர்ச்சி நிலைகளில் புவியியல் காரணங்களையும், விளைவுகளையும் புரிந்து கொள்ள புவியியலாளர்கள் விழைகின்றனர். பொருளாதாரத்தில் நன்கு வளர்ச்சியடைந்த நாடுகளுடன் பொருளாதாரத்தில் குறைந்த அளவு வளர்ச்சியடைந்த நாடுகள் ஒப்பிடப்படுகின்றன.

வளர் புவியியலில் நிகழ்காலத் தேவைகள்
-----------------------------------

வடக்கு மற்றும் தெற்கு இத்தாலி நாடுகளுக்கு இடையேயான மெஜோஜியர்னோ போன்ற நாடுகளுக்குள் அதிகப்படியான மாறுபாடுகள் காணப்படுகின்றன. வளர் புவியியலில் வளர்ச்சி என்பது எதிர்கால சந்ததியினர் தங்களது சுய தேவையை எவ்வாறு எதிர்கொள்கின்றனர் என்பதை விடுத்து நிகழ்காலத் தேவைகளை எவ்வாறு எதிர்கொள்வது என்பதைப் புரிந்து கொள்ள முயற்சிப்பதில் நிலைநிறுத்தப்படுகிறது.

நிறையளவு சுட்டிக்காட்டிகள்
--------------------------

நிறையளவு சுட்டிக்காட்டிகள் என்பவை வளர்ச்சியை எண்ணிக்கை அடிப்படையில் குறிப்பிடுபவையாகும். இங்கு பொருளாதாரம் என்பது முதல் நிலைத் தொழிற்சாலைகளிலிருந்து கிடைக்கும் மொத்த தேசிய உற்பத்தியின் சதவீதம், மொத்த தேசிய உற்பத்தி/தனிநபர், வேலையின்மை விகிதம், ஆற்றல் சேமிப்பு ஆகியவற்றை உள்ளடக்கியதாகும்.

ஒரு நாட்டிலிருந்து உற்பத்தி செய்யப்படும் அனைத்து பொருட்கள் மற்றும் சேவையின் மதிப்பை அளவிட மொத்த தேசிய உற்பத்தி/தனிநபர் பயன்படுகிறது. இதனைக் கொண்டு நாட்டின் பொருளாதார மற்றும் தொழில் வளர்ச்சி அளவிடப்படுகிறது. ஆயினும் மொத்த தேசிய உற்பத்தி/தனிநபரைப் பயன்படுத்துவதில் பல சிக்கல்கள் உள்ளன.

மேற்கோள்கள்
-----------

1. ↑  Geography of global interactions பரணிடப்பட்டது 2008-05-28 at the வந்தவழி இயந்திரம்

* 
* 
* 
* 
*

குறிப்புகள்
-----------

* Allen J. Scott & Gioacchino Garofoli (2007) Development on the Ground. Routledge, London.
* Social and Spatial Inequalities பரணிடப்பட்டது 2018-03-29 at the வந்தவழி இயந்திரம்
| *வளரி* |
| --- |
|  |
| **இதழாசிரியர்** | அருணா சுந்தரராசன் |
| **துறை** | கவிதை இதழ் |
| **வெளியீட்டு சுழற்சி** | மாதம் |
| **மொழி** | தமிழ் |
| **முதல் இதழ்** | சூன், 2009 |
| **இறுதி இதழ்** | தொடர்கிறது |
| **இதழ்கள் தொகை** | இதுவரை |
| **வெளியீட்டு நிறுவனம்** | வளரி எழுத்துக் கூடம் |
| **நாடு** | இந்தியா |
| **வலைப்பக்கம்** | [] |

**வளரி** மானாமதுரை, சிவகங்கை மாவட்டம்,  இந்தியாவிலிருந்து இருந்து 2009 ஜூன் மாதத்திலிருந்து வெளிவந்து கொண்டிருக்கும் மாத இதழ் ஆகும். இதன் ஆசிரியர் அருணா சுந்தரராசன். ஆரம்பத்திலிருந்து வளரி (இதழ்) அச்சிதழாகவே வெளிவருகிறது. வளரியின் சார்பில் 'வளரி எழுத்துக் கூடம்' என்னும் பதிப்பகமும் இயங்கி வருகிறது. ஆஸ்திரேலியப் பழங்குடியினரின் 'பூமராங்' ஆயுதத்தின் தமிழ் வடிவமே வளரி.  சிவகங்கையை ஆண்ட மன்னர்கள் மருதுபாண்டியர்கள் ஆங்கிலேயருக்கு எதிராகப் பயன்படுத்திய ஆயுதம் வளரி. இவைகளைக் கருத்தில் கொண்டே வளரி என்ற பெயர் இதழுக்காகத் தேர்ந்தெடுக்கப்பட்டது.

நோக்கமும் தோற்றமும்
-------------------

கவிதை மேம்பாட்டுக்காக, குறிப்பாக பெண்களிடம் தேங்கிக் கிடக்கின்ற கவிதை ஆர்வத்தை, அதிலும் குறிப்பாக திருமணத்திற்குப் பிந்தைய வாழ்க்கையில் பல்வேறு சூழல்களால் தங்களின் கவிதை ஆற்றலை தமக்குள்ளேயே ஆழப்புதைத்திருக்கின்ற பெண்களை மீண்டும் கவிதை எழுதத் தூண்டும் முயற்சியாக 2009 இல் வளரி என்ற அமைப்பு தோற்றுவிக்கப்பட்டது. அதே ஆண்டு 'உலக மகளிர் நாள்' நினைவாக இல்லத்தரசிகளும், கல்லூரி மாணவியரும் பங்குபெறும் வகையில் கவிதைப்போட்டி ஒன்று மதுரையில் நடாத்தப்பட்டது. அப்போட்டிக்காக வந்து குவிந்த கவிதைகள் வளரி அமைப்பை மலைக்க வைத்தன. அடுத்த நகர்வு பற்றிச் சிந்திக்வும் தூண்டின. எப்போதாவது போட்டி நடாத்துவதை விட, இப்படியான பெண்களின் கவிதை தாகத்திற்கு நிரந்தரமா﻿க ஏதாவது செய்ய வேண்டும் என்பதன் வெளிப்பாடாக சூன், 2009 இல் வளரி கவிதை இதழ் உருவானது.

கவிப்பேராசான் மீரா விருது
-------------------------

வளரி இலக்கிய இதழ் 2013 தொடக்கம் ஒவ்வொரு மாதமும் அனைத்து இலக்கிய சிற்றிதழ்களிலுமிருந்து மூன்று கவிதைகளைத் தேர்ந்தெடுத்து அம்மாதத்தின் சிறந்த கவிதையாக, அமரர் கவிஞர் மீரா அவர்களின் பெயரில் "கவிப் பேராசான் மீரா விருது" வழங்குவதோடு, சான்றிதழும் அனுப்பிக் கெளரவித்து வருகிறது.

வளரி எழுத்துக்கூடம் வெளியிட்டவற்றில் சில
----------------------------------------

* பெண்பாக்கள் (2014, உலக மகளிர் நாளை முன்னிட்டு எட்டு பெண் கவிஞர்களின் கவிதைகள் அடங்கிய தொகுப்பு. தொகுப்பாசிரியர்: அருணாசுந்தரராசன் - வளரி வெளியீடு)
* 'ஒரு வழிப்போக்கனின் வாக்குமூலம்', ராஜாஜி ராஜகோபாலனின் (கனடா) கவிதைகள்.
* 'துயர் சுமந்த தேசத்தின் வலி' , சுதேசிகனின் (சுவிஸ்) கவிதைகள்..
* 'நீர்த்திரை' (2015) செளந்தரி கணேசனின் (ஆஸ்திரேலியா) கவிதைகள்.
* 'அற்றைத் திங்கள்' (2016) நக்கீரன் மகளின் (டென்மார்க்) கவிதைகள்.
* 'சாத்தான்கள் அபகரித்த பூமி' (2018) அருணாசுந்தரராசனின் கவிதைகள்.
* 'மகடூஉ 100' 19 நாடுகளைச் சேர்ந்த பெண்கவிஞர்களின் கவிதைத் தொகுப்பு

தொகுப்பாசிரியர்: அருணாசுந்தரராசன்

```
(செப்டம்பர், 2022) 
```

* 'மனோகரப் பார்வை' சுகன்யா அ கவிதைகள் (செப்டம்பர், 2022)
* 'நினைவுச் சிறகுகள்' சிறீவித்யா பசுபதி கவிதைகள் (செப்டம்பர், 2022)
* 'சொல்மேல் படரும் பொருள்'

சுதா மாணிக்கம் கவிதைகள் (செப்டம்பர், 2022) 

* ' அம்மு அம்மாவுக்குச் சொன்ன'

```
  சாரதா பரநிருபசிங்கம் கவிதைகள்
     (செப்டம்பர், 2022)
```

வெளி இணைப்புகள்
---------------

* வளரி’ இதழ் வழங்கியுள்ள "கவிப் பேராசான் மீரா விருது, பெப், 2013

மேற்சான்றுகள்
-------------

1. ↑
**மீனாட்சிசுந்தரம் கல்யாணசுந்தரம்** (அக்டோபர் 20, 1909 - ஜூலை 27, 1988) என்பவர் ஒரு இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். இவர் திருச்சிராப்பள்ளி வடக்கு சட்டமன்றத் தொகுதியில் இருந்து 1952 சட்டமன்றத் தேர்தலிலிலும், திருச்சிராப்பள்ளி-II சட்டமன்றத் தொகுதியில் இருந்து 1962 மற்றும் 1962 தேர்தல்களிலும் இந்திய கம்யூனிஸ்ட் கட்சியின் வேட்பாளராக தமிழ்நாடு சட்டமன்றத்துக்க் போட்டியிட்டு வெற்றிபெற்றார். மேலும் கல்யாணசுந்தரம் 1971 முதல் 1976 வரைக்கும், 1977 முதல் 1980 வரைக்கும் மக்களவை உறுப்பினராக இருமுறையும், 1980 முதல் 1986 வரையான காலகட்டத்தில் இந்திய நாடாளுமன்றத்தின் மேலவையான மாநிலங்களவை உறுப்பினராகவும் பணியாற்றினார். கல்யாணசுந்தரம் கே. லோகாம்பாளை மணந்தார். ஐக்கிய கம்யுனிஸ்ட் என கட்சித் தொடங்கினார்.

மேற்கோள்கள்
-----------

1. ↑  1951/52 Madras State Election Results, Election Commission of India
2. ↑  1957 Madras State Election Results, Election Commission of India
3. ↑  1962 Madras State Election Results, Election Commission of India
4. ↑  "Members Bioprofile".
**மிஸ்ஸியம்மா** (*Missiyamma*) 1955 ஆம் ஆண்டு வெளிவந்த ஒரு தமிழ்த் திரைப்படமாகும். எல். வி. பிரசாத் இயக்கத்திலும் பொம்மிரெட்டி நாகிரெட்டி, அலுரி சக்ரபாணி ஆகியோரின் தயாரிப்பிலும் வெளிவந்தது. சி.பி. ஜம்புலிங்கம் மற்றும் கல்யாணம் ஆகியோர் திரைப்படத்தினை எடிட் செய்திருந்தனர்.

ஒரே நேரத்தில் தெலுங்கு மற்றும் தமிழில் இத்திரைப்படம் எடுக்கப்பட்டது. இரண்டிலும் வேறு வேறு நடிகர்கள் நடித்திருந்தனர். தெலுங்கு திரைப்படத்தில் என். டி. ராமராவ், சாவித்திரி, அக்கினேனி நாகேஸ்வர ராவ், ஜமுனா மற்றும் எஸ். வி. ரங்கராவ் ஆகியோர் முக்கிய வேடத்தில் நடித்திருந்தனர். தமிழில் ஜெமினி கணேசன், கே. ஏ. தங்கவேலு, மா. நா. நம்பியார் மற்றும் கே. சாரங்கபாணி ஆகியோர் முறையே ராமாராவ், நாகேஷ்வர ராவ், ரமணா ரெட்டி மற்றும் வெங்கட ரமஸ் ஆகியோரின் கதாப்பாத்திரத்தில் நடித்திருந்தனர்.

12 ஜனவரி 1955 இல் பொங்கல் விடுமுறை நாட்களில் மிஸ்ஸியம்மா திரையிடப்பட்டது. தமிழிலும், தெலுங்கிலும் வணிக ரீதியாக வெற்றி பெற்றது. இத்திரைப்படம் நடிகை ஜமுனாவிற்கு புகழைப் பெற்றுத் தந்தது. இத்திரைப்படம் இந்தியில் மிஸ் மேரி என்ற பெயரில் எல்.வி. பிரசாத்தின் இயக்கத்திலேயே 1957ம் ஆண்டு வெளிவந்தது.

நடிகர்கள்
---------

* சாவித்திரி ... மேரி / மகாலட்சுமி
* என். டி. ராமராவ் (தெலுங்கு) / ஜெமினி கணேசன் (தமிழ்) ... எம். டி. ராவ்
* அக்கினேனி நாகேஸ்வர ராவ் (தெலுங்கு) / கே. ஏ. தங்கவேலு (தமிழ்) ... ஏ. கே. ராஜூ
* ஜமுனா ... சீதா
* எஸ். வி. ரங்கராவ் .. கோபாலன்
* ருஷ்யேந்திரமணி .. அமி கோபாலன் மனைவி
* ரமணா ரெட்டி (தெலுங்கு) / மா. நா. நம்பியார் (தமிழ்) ... ஐ. பி. டேவிட்

ஆதாரங்கள்
---------

1. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *Missamma*
நடேசன் சிவசண்முகமூர்த்தி
**ந. சிவசண்முகமூர்த்தி** (1942-2012) இலங்கையின் யாழ்ப்பாணத்தைச் சேர்ந்த கதாப்பிரசங்கியார் ஆவார். இவர் பல நாடுகளிலும் சென்று தனது கதாப்பிரசங்கங்களை நடாத்தியுள்ளார். கதாப்பிரசங்கம் மட்டுமன்றி பண்ணிசை, நாட்டார் பாடல்களிலும் இவர் ஈடுபாடு கொண்டவர். சுழிபுரத்தின் புகழ்பூத்த சுழிபுரம் விக்டோரியா கல்லூரியின் பழைய மாணவரும் முன்னாள் ஆசிரியரும் ஆவார்.

சிறு பிராயம்
------------

சுழிபுரம் மேற்குப் பகுதியில் நடேசன், வள்ளியம்மை தம்பதியினரின் ஆறாவது பிள்ளையாக 1942 ஆம் ஆண்டு பெப்ரவரி மாதம் எட்டாம் திகதி பிறந்தார். இவரது தந்தை ஒரு மலாயன் பென்சனியர். இவருக்கு மூன்று ஆண் சகோதரர்களும் இரண்டு பெண் சகோதரிகளும் உளார்.

### ஆரம்பக் கல்வி

மூன்று வயதில் இவரது தந்தையிடம் தனது அடிப்படைக் கல்வியைப் பெற்றார். 1947 ஆம் ஆண்டு தொடக்கம் 1951 ஆம் ஆண்டு வரை சுழிபுரம் ஐக்கிய சங்க சைவ வித்தியா சாலையில் கல்வி கற்றார். கரவெட்டி கதிர்காம உபாத்தியாயர், கரவெட்டி கந்தவனம் உபாத்தியாயர், மூளாய் மயில்வாகனம் உபாத்தியாயர் மற்றும் சுழிபுரம் ஐயா உபாத்தியாயர் இவருக்கு இங்கு கல்வியைப் போதித்தனர். இவர் படித்த காலங்களிலே இப்பாடசாலையே மிகவும் புகழ்பூத்த ஆரம்பப் பாடசாலை ஆகும். இங்கு சிவசண்முகமூர்த்திக்கு பஜனை, திருமுறை ஓதல், இசைநாடகங்கள், பேச்சுப்போட்டிகள் என பல்வேறு துறைகளைப்பற்றிய அனுபவ அறிவும், ஒழுக்கமும், கல்வியும் முறையாகப் போதிக்கப்பட்டது. இந்நிலையின் திருவாவடுதுறை ஆதீனத்தில் சமய சம்பந்தமான கல்வியிலும் பண்ணிசை ஓதுவதற்கும் சுழிபுரம் சிவலோகர் சேதுகாவலர் எனும் சைவப் புரவலர் விருப்பம் தெரிவித்தார். எனினும் சிறு வயதிலேயே பிள்ளையைப் பிரிந்து வாழப்போகிறோமே எனும் தயக்கத்தால் இவரது தந்தை மறுப்புத் தெரிவித்தார். தனது சொந்த ஊரிலேயே மகனை உயர்கல்வியை மேற்கொள்ள வைப்பதே இவரது தந்தையாரான நடேசனது நோக்கம் ஆகும்.

உசாத்துணை நூல்கள்
-----------------

* கதாப்பிரசங்கக் கலையும் நானும் - ந. சிவசண்முகமூர்த்தியின் மூன்று மாத நினைவினையொட்டி வெளியிடப்பட்ட அவரது பேட்டியைக் கொண்ட நினைவு நூல்

வெளி இணைப்புக்கள்
-----------------

* நினைவஞ்சலி நிகழ்வு - அமரர்.ந.சிவசண்முகமூர்த்தி‏
* ஆத்மசாந்திப் பிரார்த்தனை
**நோர்த் ஆர்லிங்க்டன்**  (North Arlington) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 6.793 சதுர கிலோ மீற்றர் பரப்பளவைக் கொண்டுள்ளது. இதில் 6.633 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.160 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 15,392 ஆகும். நோர்த் ஆர்லிங்க்டன் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,320.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
***நோய்க்கிருமிகள் மற்றும் உலக சுகாதாரம்*** (*Pathogens and Global Health*) என்பது ஒரு சக மதிப்பாய்வு மருத்துவ ஆய்விதழ். இது அயனமண்டல நோய்கள், அவற்றின் நுண்ணுயிரியல், நோய்ப்பரவலியல், மூலக்கூற்று உயிரியல், மற்றும் மருத்துவப் பூச்சியியல், எயிட்சு, மலேரியா, காச நோய் போன்றவற்றின் தகவல்களை விவரிக்கிறது. இவ்விதழின் தலைமை தொகுப்பாசிரியர் லண்டன் இம்பீரியல் கல்லூரியைச் சேர்ந்த அந்திரேயா கிரிசாந்தி ஆவார்.

*ஆய்விதழ் மேற்கோள் அறிக்கைகளின்படி*, இவ்விதழ் 2021 இல் தாக்க காரணி 3.735 ஐக் கொண்டிருந்தது.

வரலாறு
------

இவ்வாய்வு இதழ் 1906 ஆம் ஆண்டில் சர் ரொனால்டு ராஸ் என்பவரால் *வெப்பமண்டல மருத்துவம் மற்றும் ஒட்டுண்ணியியல் பதிவேடுகள்* என்ற பெயரில் வெப்பமண்டல மருத்துவத்திற்கான லிவர்பூல் பள்ளியின் ஆய்வு முடிவுகளை பகிர்ந்து கொள்வதற்காகத் தொடங்கினார். 2011 மே மாதத்தில், இது மானே பதிப்பகத்தினால் கொள்வனவு செய்யப்பட்டு இப்போதுள்ள பெயரில் தொடக்க வரையறைக்கு அப்பாற்பட்ட மருத்துவ சம்பந்தமான நோய்க்கிருமிகளின் உயிரியல், நோயெதிர்ப்பு, மரபியல், சிகிச்சை உள்ளிட்ட பரந்த கவனத்தைப் பெறக்கூடியதாக வெளிவருகிறது.

மேற்கோள்கள்
-----------

1. ↑  "Pathogens and Global Health". *2022 Journal Citation Reports*. அறிவியல் வலை (Science ). Thomson Reuters. 2021.
2. ↑  "Master Journal List". *Intellectual Property & Science*. Thomson Reuters. 2017-09-26 அன்று மூலம் பரணிடப்பட்டது. 2015-03-22 அன்று பார்க்கப்பட்டது.
3. ↑  "Pathogens and Global Health". *NLM Catalog*. National Center for Biotechnology Information. 2015-03-22 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
வெண்ணிலா சர்க்கரை நிறைந்த சாடி
**வெண்ணிலா சர்க்கரை** (இடாய்ச்சு மொழி : *Vanillezucker*, போலிய மொழி : *Cukier waniliowy*, அங்கேரிய மொழி : *Vaníliás cukor*, டென்மார்க் மொழி : *Vaniljsocker*, மாசிடோனிய மொழி: *Ванилин шеќер* ) என்பது இத்தாலியன், டச்சு, ஜெர்மனி, போலந்து, சுவீடன், செர்மன், ஆசுதிரியா, அங்கேரி, செக், சிலோவாக்கியா, சுலோவீனியா, குரோவாசியா, போசுனியன், செர்பியன், துருக்கியம், மற்றும் பிற ஐரோப்பிய நாடுகளின் இனிப்பு வகைகளில் பொதுவாகப் பயன்படுத்தப்படும் ஒரு பொருளாகும்.

வெண்ணிலா சர்க்கரை ஆனது சர்க்கரை மற்றும் வெண்ணிலா பீன்சு அல்லது வெண்ணிலா சாறுடன் கலந்த சர்க்கரை (ஒரு மேசைக்கரண்டி சாறுக்கு இரண்டு கப் சர்க்கரை விகிதத்தில்) தயாரிக்கப்படுகிறது. 

முன் தொகுக்கப்பட்ட வெண்ணிலா சர்க்கரை விலை உயர்ந்தது மற்றும் ஐரோப்பா கண்டத்தை விட்டு வெளியே பெறுவது கடினம். ஆனால் வீட்டிலேயே தயாரிக்கலாம். சில நேரங்களில் அதை வெண்ணிலா சாற்றுடன் மாற்றலாம். இங்கு ஒரு தேக்கரண்டி ஒரு தொகுப்புக்கு சமம். இருப்பினும், இது ஒரு டாப்பிங்காக தேவைப்படும்போது, வெண்ணிலா சாறு பொருத்தமற்றது.

400 கிராம் (2 கப்) வெள்ளை சர்க்கரையை ஒரு வெண்ணிலா பீனின் துருவிய விதைகளுடன் சேர்த்து வெண்ணிலா சர்க்கரையை தயாரிக்கலாம். 200 முதல் 400 கிராம் (1 முதல் 2 கப் வரை) வெள்ளைச் சர்க்கரையுடன் காற்றுப் புகாத சாடியில் 1 முதல் 2 முழு வெண்ணிலா பீன்சு சேர்த்தும், கலவையை இரண்டு வாரங்களுக்கு பதப்படுத்துவதன் மூலமும் இதைச் செய்யலாம். பயன்படுத்தப்படும் சர்க்கரையை மாற்றலாம். 

மலிவான வெண்ணிலா சர்க்கரையும் கிடைக்கிறது. இது சர்க்கரை மற்றும் வெண்ணிலின் மூலம் மட்டுமே தயாரிக்கப்படுகிறது.

மேற்கோள்கள்
-----------

1. ↑  "Vanilla Flavored Sugar". *McCormick* (ஆங்கிலம்). 2020-11-07 அன்று பார்க்கப்பட்டது.
2. ↑  Drake, Angela. "The simplest recipe ever for vanilla sugar", Not Your Average American, 18 May 2013.

வெளி இணைப்புகள்
---------------

* 

* பொதுவகத்தில் வெண்ணிலா சர்க்கரை தொடர்பாக ஊடகக் கோப்புகள் உள்ளன.
* How to make vanilla sugar, Archived
* Vanilla Beans and Vanilla Bean Powder
**தாமஸ் ஹார்டி**. (*Thomas Hardy*, ஜூன் 2, 1840 – ஜனவரி 11, 1928) ஒரு ஐக்கிய இராச்சியப் புதின எழுத்தாளர் மற்றும் கவிஞர். ஆங்கில புதின இலக்கியத்தின் முன்னோடிகளுள் ஒருவராகக் கருதப்படுபவர்.

இங்கிலாந்திலுள்ள டார்செஸ்டர் எனும் நகரில் 02-06-1840 ஆம் ஆண்டு பிறந்த இவர் பள்ளிப்படிப்பு மட்டுமே படித்தார். ஜான்ஹிக்சு எனும் கட்டிடக்கலை அறிஞரிடம் ஆறு வருடங்கள் பணியாற்றினார். கட்டிடக் கலையைக் கற்றுக் கொள்ளும் போதே இலத்தீன், பிரெஞ்ச் மற்றும் ஆங்கில இலக்கியங்களைப் படித்து அவர் அறிவை வளர்த்துக் கொண்டார். 1865 ஆம் ஆண்டில் கவிதை எழுதத் தொடங்கிய இவர் முதன் முதலாக "த புவர்மேன் அண்ட் த லேடி" எனும் நாவலை எழுதி பதிப்பகத்திற்கு அனுப்பினார். அந்த நாவல் பிரசுரிக்க ஏற்றதல்ல என்று திருப்பி அனுப்பப்பட்டது. அதன் பிறகு 1871 ஆம் ஆண்டில் "டெஸ்பரேட் ரெமிடீஸ்" எனும் நாவலை எழுதி சொந்தமாக பதிப்பித்து வெளியிட்டார். இதைத் தொடர்ந்து புத்தகங்கள் எழுதும் பணியில் முழுமையாக ஈடுபட்டார்.

"த உட்லாண்டர்ஸ்", "ஏ சேஞ்சிடுமேன்", "ஃபார் ஃபிரம் த மாட்னிங் கிரௌட்", "டேஸ் ஆஃப் த அம்பர்வில்லி", "த டைனாஸ்ட்", "ஏ பேர் ஆஃப் புளூ ஐஸ்", "மொமண்ட்ஸ் ஆஃப் விஷன்" எனும் நாவல்கள் மிகவும் புகழ்பெற்றவை. இவருக்கு பல்வேறு பல்கலைக்கழகங்கள் சிறப்புப் பட்டங்களை அளித்துள்ளது. 1910 ஆம் ஆண்டு "ஆர்டர் ஆஃப் மெரிட்" பட்டம் வழங்கி சிறப்பிக்கப்பட்டார். இவர் 11-01-1928 ஆம் நாள் மரணமடைந்தார்.
**நோர்த்வேல்**  (Northvale) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 3.362 சதுர கிலோ மீற்றர் பரப்பளவைக் கொண்டுள்ளது. இதில் 3.355 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.007 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,640 ஆகும். நோர்த்வேல் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,383.1 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
பாசுபைட்டு எசுத்தரின் பொதுவமைப்பு, பாசுபரசின் மீது தனி இணை எலக்ட்ரான்களைக் காட்டுகிறது.
**பாசுபைட்டு எசுத்தர்** *(phosphite ester)* என்பது P(OR)3 என்ற பொது கட்டமைப்பை உடைய கரிமப் பாசுபரசு சேர்மமாகும். பாசுபரசு அமிலத்தின் (H3PO3,) எசுத்தர்களாக இவை கருதப்படுவதால் கரிமப் பாசுபைட்டுகள் என்ற பெயராலும் அழைக்கப்படுகின்றன. மும்மெத்தில் பாசுபைட்டு அல்லது டிரைமெத்தில் பாசுபைட்டு P(OCH3)3. என்ற சேர்மம் இவ்வகையின் மிக எளிய ஒரு சேர்மமாகும்.

தொகுப்புமுறை
------------

பாசுபரசு முக்குளோரைடு அல்லது பாசுபரசு முப்புரோமைடை ஆல்ககால் ஒன்றுடன் சேர்த்து வினைப்படுத்துவதால் பாசுபைட்டு எசுத்தர்களைத் தயாரிக்க முடியும். அணுக்கரு கவர்பொருள் அல்லாத பொருத்தமான மூவிணைய அமீன் போன்ற ஒரு கார வினையூக்கியின் முன்னிலையில் வினை நிகழவேண்டும். இவ்வினையூக்கி HCl அல்லது HBr சேர்மத்தை ஒரு உடன் விளைபொருளாக வெளியேற்றுகிறது.

கட்டமைப்பும் பிணைப்பும்
-----------------------

பாசுபரசின் மீது தனி இணை எலக்ட்ரான்கள் இருப்பதால், முக்கோணப் பட்டைக்கூம்பு மூலக்கூற்று வடிவத்தை பாசுபைட்டு எசுத்தர்கள் ஏற்கின்றன. இந்த காரணத்தால் இவை C3v சீரொழுங்கை வெளிப்படுத்துகின்றன.

வினைகள்
-------

பெர்கோவ் வினையில் வினைல் பாசுபோனேட்டுகள் உற்பத்தியிலும், மைக்கேலிசு-அர்புசோவ் வினையில் பாசுபோனேட்டுகள் உற்பத்தியிலும் பாசுபைட்டு எசுத்தர்கள் பயன்படுத்தப்படுகின்றன. இதைத்தவிர குறிப்பாக இவை ஒடுக்கும் முகவராகவும் செயல்படுகின்றன. உதாரணமாக, தன்னாக்சிசனேற்ற வினையின்  முதலாவது திட்டத்தில் மூவெத்தில் பாசுபைட்டு சில ஐதரோபெராக்சைடுகளை ஆல்ககால்களாக குறைக்கின்றன. இச்செயல்முறையில் பாசுபைட்டானது பாசுப்பேட்டு எசுத்தராக மாற்றப்படுகிறது.

Scheme 1. Autoxidation of a keto steroid with oxygen to the hydroperoxide (not depicted) followed by reduction with triethylphosphite to the alcoholScheme 1. Autoxidation of a keto steroid with oxygen to the hydroperoxide (not depicted) followed by reduction with triethylphosphite to the alcohol
மேலும் இவ்வினை வகை வெந்தெர் டாக்சால் ஒட்டுமொத்த தொகுப்பு வினையிலும் பயன்படுத்தப்படுகிறது.

ஒருங்கிணைவு வேதியியல்
---------------------

பாசுபைட்டு எசுத்தர்கள் இலூயிக் காரம் என்பதால் இவை பல்வேறு உலோக அயனிகளுடன் வினைபுரிந்து அணைவுச் சேர்மங்களை உருவாக்குகின்றன. ஒருங்கிணைவின்போது இவற்றின் முக்கோணப் பட்டைக்கூம்பு மூலக்கூற்று வடிவமானது, ஈனிக்கூம்பு கோணத்தை வெளிப்படுத்துகிறது. இதனாலேயே இவை ஈந்தணைவி என அழைக்கப்படுகின்றன. இருப்பினும், கட்டமைப்புடன் தொடர்புடைய பாசுபீன் ஈந்தணைவி குடும்பத்தில் இவை அதிகமுக்கியத்துவம் பெறவில்லை.

மேற்கோள்கள்
-----------

1. ↑  J. N. Gardner, F. E. Carlon and O. Gnoj (1968). "One-step procedure for the preparation of tertiary α-ketols from the corresponding ketones". *J. Org. Chem.* **33** (8): 3294–3297. doi:10.1021/jo01272a055.
**சியோ பகவான் திப்ரேவால்** (*Sheo Bhagwan Tibrewal*) இந்தியாவில் பிறந்து இங்கிலாந்தில் குடியேறிய எலும்பியல் அறுவை சிகிச்சை நிபுணர் ஆவார். ஆக்சுபோர்டு பல்கலைக்கழகத்தில் ஓர் ஆராய்ச்சியாளராகவும், இலண்டன் கிங்சு கல்லூரியின் ஜிகேடி மருத்துவக் கல்விப் பள்ளியில் கௌரவ மூத்த விரிவுரையாளராகவும் உள்ளார். மோகன் திப்ரேவாலுக்கு மகனாகப் பிறந்த இவர், இராஞ்சி பல்கலைக்கழகத்தில் 1973 ஆம் ஆண்டில் மருத்துவப் பட்டம் பெற்றார்.

  

1898 ஆம் ஆண்டு முதல், நம்பகமான மற்றும் விரிவான சுயசரிதை தரவுகளுக்கான தரநிலையாக இருந்து வரும் மார்க்விசு யார் எவர் பட்டியலில் சியோ பகவான் திப்ரேவால் இடம்பெற்றுள்ளார். இலண்டனில் உள்ள குயின் எலிசபெத் மருத்துவமனை உட்பட இலண்டனில் உள்ள பல மருத்துவமனைகளுடன் தொடர்புடையவராகவும் ஆலோசகராகவும் இவர் உள்ளார். மேலும் இவர் கொல்கத்தாவில் உள்ள மேம்பட்ட மருத்துவ மற்றும் ஆராய்ச்சி நிறுவனத்துடன் ஒரு வழிகாட்டியாகவும் தொடர்பு கொண்டுள்ளார். இலண்டனைத் தளமாகக் கொண்ட அயல்வாழ் இந்தியர் நிறுவனம் என்ற இங்கிலாந்தில் உள்ள இந்திய வெளிநாட்டவர்களின் அமைப்பானது, 2004 ஆம் ஆண்டில் இவருக்கு இந்தியாவின் பெருமைக்கான நபர் என்ற தங்க விருதை வழங்கியது. இந்திய அரசு, 2007 ஆம் ஆண்டில், மருத்துவத்தில் இவர் ஆற்றிய பங்களிப்பிற்காக, நாட்டின் நான்காவது உயரிய குடிமக்கள் விருதான பத்மசிறீ விருதை வழங்கி சிறப்பித்தது. The Government of India awarded him the fourth highest civilian honour of the பத்மசிறீ, in 2007, for his contributions to Medicine.

மேற்கோள்கள்
-----------

1. 1 2  "NRI Awards Banquet 2004 at Radisson Portman Hotel". India Link. 2004. December 27, 2015 அன்று பார்க்கப்பட்டது.
2. ↑  "View IMR Details". Medical Council of India. 2015. December 27, 2015 அன்று பார்க்கப்பட்டது.
3. ↑  "Marquis Who's Who". Marquis Who's Who. 2015. December 27, 2015 அன்று பார்க்கப்பட்டது.
4. ↑  "Doctoralia profile". Doctoralia. 2015. December 27, 2015 அன்று பார்க்கப்பட்டது.
5. ↑  "AMRI to set up new Multi-Discipline Super Specialty Medicare". One India. 21 April 2007. December 27, 2015 அன்று பார்க்கப்பட்டது.
6. ↑  "Padma Awards" (PDF). Ministry of Home Affairs, Government of India. 2015. July 21, 2015 அன்று பார்க்கப்பட்டது.
**நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு** (*International Statistical Classification of Diseases and Related Health Problems*) என்பது எல்லா வகையான நோய்கள், அவற்றின் அறிகுறிகள், நலச் சிக்கல்கள், நலக்கேடுகள், காயங்கள், மற்றும் இதர உடல் நலக் குறைபாடுளை வகைப்படுத்தி குழப்பம் ஏற்படாதவாறு தனிச்சுட்டு தருமாறு குறியீடுகளை வழங்கும் முறைமை ஆகும். இந்த முறைமையை உலக நல அமைப்பு வெளியிடுகிறது. "நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு" என்பதை ஆங்கிலத்தில் சுருக்கமாக "அனைத்துலக நோய்கள் வகைப்பாடு" (அ.நோ.வ) எனும் கருத்துக்கொண்ட ஐ.சி.டி (ICD - International Classifiaction of Diseases) என்று குறிப்பர்.

அ.நோ.வ பதிப்புகள்
-----------------

### அ.நோ.வ-6

1949இல் ஆறாவது பதிப்பு வெளியிடப்பட்டது, இது உளநலக் குறைபாடுகள் பிரிவை உள்ளடக்கிய முதல் பதிப்பாகும்.

### அ.நோ.வ-9

உலக நல அமைப்பு ஒன்பதாம் பதிப்பை 1977ம் ஆண்டு வெளியிட்டது.

### அ.நோ.வ-10

முதன்மைக்கட்டுரை : அ.நோ.வ-10

இப்பதிப்பை உருவாக்கும் வேலைகள் 1983இல் ஆரம்பித்து 1992இல் நிறைவுபெற்றது. நோய்களுக்கான குறியீட்டுப் பட்டியலில் அ.நோ.வ-9இல் இல்லாதவை புதிதாகச் சேர்க்கப்பட்டது. இதுவே தற்போது பயன்பாட்டில் உள்ள நோய்கள் வகைப்பாட்டு முறையாகும், எனினும் நாடுகளுக்குத் தக்கவாறு இவற்றில் சிறுசிறு மாற்றங்கள் ஏற்படுத்தப்பட்டுள்ளன.

### அ.நோ.வ-11

இப்பதிப்பின் உருவாக்கம் உலக நல அமைப்பு மூலம் நடைபெற்றுக்கொண்டிருக்கிறது, 2015ம் ஆண்டளவில் இது வெளியிடப்படலாம் என நம்பப்படுகின்றது.

மேற்கோள்கள்
-----------

1. ↑  "International Classification of Diseases (ICD)". உலக சுகாதார அமைப்பு. 23 November 2010 அன்று பார்க்கப்பட்டது.
2. ↑  "Revision of the International Classification of Diseases (ICD)". உலக சுகாதார அமைப்பு. 29 October 2010 அன்று பார்க்கப்பட்டது.
3. ↑  meagenda (January 11, 2010). "ICD-11 timeline". *Article*. DSM-5 and ICD-11 Watch. ஏப்ரல் 13, 2010 அன்று மூலம் பரணிடப்பட்டது. March 5, 2010 அன்று பார்க்கப்பட்டது.

வெளி இணைப்புகள்
---------------

* ICD Homepage  உலக சுகாதார அமைப்பு (WHO)
* ICD-10 online browser
* ICD-10 online training direct access
* ICD-10 online training support
* ICD-10-CM (USA - modification) at CDC
* ICD-11 Revision
**நோய்த்தொற்று** (Infection) என்பது ஒட்டுண்ணி இனங்கள் ஓம்புயிர் ஒன்றைத் தாக்குவதைக் குறிக்கும். ஓம்புயிரிலுள்ள மூல வளங்களைப் பயன்படுத்தி, இந்த ஒட்டுண்ணி இனமானது தன்னைத்தான் இனம்பெருக்கிக் கொள்வதுடன், ஓம்புயிரில் பொதுவாக நோயை நச்சுக்களை ஏற்படுத்தும். இவ்வகை நோய்கள் தொற்றுநோய்கள் எனப்படும்.

நோய்த்தொற்றானது பொதுவாக தீநுண்மம், பாக்டீரியா, போன்ற நுண்ணுயிர்களால் ஏற்படும். சில பெரிய ஒட்டுண்ணிகள், பெரிய பூஞ்சை போன்றவற்றாலும் நோய்த்தொற்று ஏற்படுத்தப்படும். நோய்க்காரணிகள் பிற உடலில் இனப்பெருக்கம் செய்வதும், நச்சுப் பொருட்களை செலுத்துவதும், பிறபொருளெதிரியாக்கி - பிறபொருளெதிரி தாக்கத்தை ஏற்படுத்துவதாலும் நோய்கள் ஏற்படும்.

நோய்த்தொற்றுக்கு எதிராக ஓம்புயிரின் உடலில் நோய் எதிர்ப்பாற்றல் முறைமை தொழிற்படுவதுண்டு. முலையூட்டிகளில் இந்த நோய்த்தொற்றுக்கு எதிர்வினையாக அழற்சியும் ஏற்படுவதுண்டு. இவற்றுடன் இவ்வகை நோய்த் தொற்றுக்களிலிருந்து தப்பிக்க மருந்துகளும் பயன்படுத்தப்படுகின்றன.

மேற்கோள்கள்
-----------

1. ↑  Definition of "infection" from several medical dictionaries - Retrieved on 2012-04-03
2. ↑  "Utilizing antibiotics agents effectively will preserve present day medication". News Ghana. 21 November 2015. 21 November 2015 அன்று பார்க்கப்பட்டது.
எதிர்ப்பான்-எதிர்ப்பிக் கூட்டுத்தொகுதிஎதிர்ப்பான்-எதிர்ப்பிக் கூட்டுத்தொகுதி
**நோயெதிர்ப்பியவேதியியல்** (Immunochemistry) என்பது நோயெதிர்ப்பு அமைப்பின் அடிப்படையான மூலக்கூற்று இயங்குமுறைகளைக் குறித்து பயிலும் வேதியியலின் ஒரு பிரிவாகும். இப்பிரிவு எதிர்ப்பான்களின் பண்புகள், எதிர்ப்பிகள், எதிர்ப்பான்கள் - எதிர்ப்பிகளுக்கிடையேயான ஊடாடல்கள் குறித்து அறிந்து கொள்வதை முதன்மையாகக் கொண்டுள்ளது. பல்வேறுவிதமான நோயெதிர்ப்பியவேதியியல் செய்முறைகள் உருவாக்கப்பட்டு, திருத்தப்பட்டு நச்சுயிரியல் (Virology) முதற்கொண்டு மூலக்கூற்றுப் பரிணாமம் (Molecular Evolution) வரை பலதரப்பட்ட அறிவியல் ஆய்வுகளில் பயன்படுத்தப்பட்டு வருகின்றன. நோயெதிர்ப்பியவேதியியலின் தொடக்க கால உதாரணமாக சிபிலிசு கண்டறியும் சோதனையைக் கூறலாம்.

மேற்கோள்கள்
-----------

1. ↑  Immunochemistry, Gold Book.
2. ↑  Beck, A. (2009). "The role of the spirochaete in the Wassermann reaction". *Journal of Hygiene* **39** (03): 298. doi:10.1017/S0022172400011943.

| * பா
* உ
* தொ
நோயெதிர்ப்பியல் பிரிவுகள் |
| --- |
| 
* அறுதியீட்டு நோயெதிர்ப்பியல்
* இனப்பெருக்க நோயெதிர்ப்பியல்
* உருவாக்க நோயெதிர்ப்பியல்
* என்புநோயெதிர்ப்பியல்
* தடுப்பாற்றலியல்
* நோயெதிர்ப்பியச் சிகிச்சை
* நோயெதிர்ப்பியவேதியியல்
* நோயெதிர்ப்புக்கருத்தியல்
* நோயெதிர்ப்புக்கல்வி
* புற்றுநோயெதிர்ப்பியல்
* மரபார்ந்த நோயெதிர்ப்பியல்
* மருத்துவ நோயெதிர்ப்பியல்

 |
அயனியாக்கும் பண்புடைய எக்சு காமா கதிர்கள் உயிருக்கு ஊறு விளைவிக்க வல்லன..அவ்வாறான கதிர்களிலிருச்து கதிரியல் துறையில் பணிபுரியும் பணியாளர்களையும் நோயாளிகளையும் பொதுமக்களையும் பாதுகாக்க வேண்டியதாக உள்ளது.கதிர்மூலத்திலிருந்து வெளிப்படும் கதிர்கள் முதன்மைக் கதிர்கள் என அறியப்படுகின்றன. நோயாளிகளிடமிருந்து அல்லது முதன்மைக் கதிர் பிற பொருட்களில் விழுந்து அப்பொருளிலிருந்து வெளிப்படும் கதிர்கள் துணைக்கதிர்கள் அல்லது இரண்டாந்தரக் கதிர்கள் எனப்படுகின்றன. **முதன்மைத் தடுப்பரண்** ( Primary barrier) என்பது கதிர்வீச்சு மூலத்திலிருந்து வெளிப்படும் கதிர்களைத் தடுத்து நிறுத்தப் பயன்படும் தடுப்புச் சுவர் அல்லது சேமிப்புக் கலங்களின் சுவரின் கன அளவாகும். தொலைக் கதிர்மருத்துவ துறையில்,முதன்மைக் கதிர்களைத் தடுக்க அறைச் சுவரின் கனம் ஒரு மீட்டரைவிடக் கூடுதலாக இருக்கிறது. இது கதிர் மூலத்ததின் வலிவைப் பொறுத்திருக்கிறது.இது முதன்மைத் தடுப்பரணாகும்.

'*துணைக் காப்பரண்* (secondary barrier) நோயாளியிடமிருந்து வெளிப்படும் சிதறிய கதிர்களைத் தடுத்து நிறுத்தப் போதுமான கனமுடையதாக இருத்தல் வேண்டும். சிதறிய கதிர்களின் செறிவு, முதன்மைக் கதிரின் செறிவில் ஒரு விழுக்காட்டை விடவும் குறைவாகவே உள்ளது. எனவே துணைக் காப்பரணின் சுவர் கனம் குறைவாக இருந்தாலே போதுமானது.

BARC-notes
பச்சை பாம்பின் மேற்புறத்தில் உள்ள செதில்கள்
பாம்புகளின் உடலின் வெளிப்புறத்தில் அமைந்துள்ள செதில்கள் **பாம்புச் செதில்கள்** என்றழைக்கப்படுகிறது. இச்செதில்கள் பல்வேறு வடிவத்திலும், அளவிலும் மற்றும் வண்ணங்களில் ஒவ்வொரு சிற்றினத்திற்கு தகுந்தாற்போல் காணப்படுகிறது.இந்த செதில்கள் பாம்புகளின் உடலின் வெப்பநிலையை தக்க அளவில் வைத்துக்கொள்ளவும், உருமறையவும், ஊர்ந்து செல்லவும் உதவுகிறது. மேலும் சில இனங்களில் இதில் உள்ள வண்ணங்களும் அதன் அமைப்புகளும் தன் எதிரியை பயமுறுத்தவும் பயன்படுகிறது.

கட்டுவிரியனின் முதுகெலும்புச்சிரை - பெரிதாக்கப்பட்டுள்ளது

வகைபடுத்த உதவுதல்
-----------------

பாம்பின் தலையின் மேற்பகுதியில் உள்ள செதில்களின் பெயரிடல்முறைமை
பாம்பின் தலையின் அடிப்பகுதியில் உள்ள செதில்களின் பெயரிடல்முறைமை
பாம்பின் தலையில் உள்ள செதில்களின் பெயரிடல்முறைமை-பக்கவாட்டுத் தோற்றம்
இச்செதிகளில் பல்வேறு வடிவத்திலும், அளவிலும் மற்றும் வண்ணங்களிலும் ஒவ்வொரு சிற்றினத்திற்கு தகுந்தாற்போல் காணப்படுவதால் ஒத்தபுறத்தோற்ற்த்தைக் கொண்ட சிற்றினங்களை வகைப்படுத்த இச்செதில்களின் எண்ணிக்கை மற்றும் அளவுகள் பயன்படுத்தப்படுகிறது.

மேற்கோள்கள்
-----------

1. ↑  Boulenger, George A. 1890 The Fauna of British India. page 1
13027/13028 **ஹவுரா-அசிம்கஞ்ச் சந்திப்பு கவி குரு விரைவுவண்டி** என்பது இந்திய இரயில்வேயின் கிழக்கு இரயில்வே மண்டலத்திற்குட்பட்ட கவி குரு விரைவுவண்டி தொடரின்  ஒரு தொடருந்தாகும். இது இந்தியாவில் ஹவுரா சந்திப்பிலிருந்து அசிம்கஞ்ச் இடையே இயங்குகிறது.

இது ஹவுரா சந்திப்பிலிருந்து அசிம்கஞ்ச் சந்திப்பு வரை தொடருந்து எண் 13027 ஆகவும், எதிர்த் திசையில் தொடருந்து எண் 13028 ஆகவும் மேற்கு வங்காள மாநிலத்திற்குச் சேவை செய்கிறது.

இரயில் பெட்டிகள்
----------------

13027/13028 ஹவுரா-அசிம்கஞ்ச் சந்திப்பு கவி குரு விரைவு வண்டியில் 3 இரண்டாம் வகுப்பு இருக்கைப் பெட்டி, 7 தூங்கும் வசதிகொண்ட பெட்டிகள், 7 பொது முன்பதிவு செய்யப்படாத பெட்டிகள் & 2 (இருக்கையுடன் கூடிய சரக்குப் பெட்டி) பெட்டிகள் உள்ளன. இது ஒரு உணவு தயாரிக்கும் பெட்டியுடன் பயணிக்கிறது.

இந்தியாவில் உள்ள பெரும்பாலான ரயில் சேவைகளின் வழக்கம் போல், தேவைக்கேற்ப இந்திய ரயில்வேவின் விருப்பப்படி ரயில் பெட்டி அமைப்பு திருத்தப்படலாம்.

சேவை
----

13027 ஹவுரா-அசிம்கஞ்ச் சந்திப்பு கவி குரு விரைவுவண்டி 278 km (173 mi) தூரம் பயணிக்கிறது. இத்தூரத்தினை 5 மணி 40 நிமிடங்களில் கடக்கின்றது. இதே வண்டி 6 மணி 05 நிமிடங்களில் 13028 அஜிம்கஞ்ச் சந்திப்பு-ஹவுரா தூரத்தினைக் கடக்கின்றது.

இந்த தொடருந்தின் சராசரி வேகம் 55 km/h (34 mph)க்கும் குறைவாகவே உள்ளது. இந்தியத் தொடருந்து விதிகளின்படி, இதன் கட்டணத்தில் அதிவிரைவு கூடுதல் கட்டணம் வசூலிக்கப்படவில்லை.

வழித்தடம்
---------

13027/13028 ஹவுரா-அசிம்கஞ்ச் சந்திப்பு கவி குரு விரைவுவண்டி ஹவுராவிலிருந்து பாந்தேல் சந்திப்பு-வர்த்தமான சந்திப்பு, போல்பூர் சாந்திநிகேதன், சைனிதியா சந்திப்பு, ராம்புர்காத் சந்திப்பு, நல்ஹத்தி சந்திப்பு, மோர்கிராம், சாகர்டிகிலிருந்து அசிம்கஞ்ச் சந்திப்பு வரை செல்கிறது.

இழுவை
-----

இந்த தொடருந்து வழித்தடத்தின் பகுதி மின் மயமாக்கப்பட்டதால், ஹவுராவை அடிப்படையாகக் கொண்ட டபுள்யூ ஏ பி-7 / டபுள்யூ ஏ பி-5 / டபுள்யூ ஏ பி-4 இயந்திரம் இதன் முழுப் பயணத்திற்கும் இழுத்துச் செல்கிறது.

இயக்கத்தில்
-----------

* 13027 ஹவுரா-அசிம்கஞ்ச் சந்திப்பு கவி குரு விரைவுவண்டி, தினசரி அடிப்படையில் ஹவுரா சந்திப்பிலிருந்து அடுத்த நாள் அசிம்கஞ்ச் சந்திப்பைச் சென்றடைகிறது.
* 13028 அசிம்கஞ்ச் சந்திப்பு-ஹவுரா கவி குரு விரைவுவண்டி தினசரி அடிப்படையில் அசிம்கஞ்ச் சந்திப்பிலிருந்து அதே நாளில் ஹவுரா சந்திப்பைச் சென்றடைகிறது.

சர்ச்சை
-------

இந்தியத் தலைமைக் கணக்குத் தணிக்கையாளர், ஆய்வு செய்யப்பட்ட ரயில்களில் இந்த இரயிலும் ஒன்றாகும். .

மேலும் பார்க்கவும்
------------------

* கவி குரு விரைவுவண்டி

மேற்கோள்கள்
-----------

* 
* 
* 
* 
* http://timesofindia.indiatimes.com/city/kolkata/Comtroller-and-Auditor-General-lens-on-trains-introduced-by-Mamata-Banerjee/articleshow/14829314.cms

வெளி இணைப்புகள்
---------------

* "Welcome to Indian Railway Passenger reservation Enquiry". indianrail.gov.in. 8 April 2014 அன்று மூலம் பரணிடப்பட்டது. 2014-04-05 அன்று பார்க்கப்பட்டது.
* "[IRFCA] Welcome to IRFCA.org, the home of IRFCA on the internet". IRFCA. 2014-04-05 அன்று பார்க்கப்பட்டது.
**ஆற்காடு ரங்கநாத முதலியார்** (29 ஜூன் 1879 – 8 ஜூலை 1950) ஓர் இந்திய அரசியல்வாதி மற்றும் தத்துவவாதி ஆவார். 1926 முதல் 1928 வரை சென்னை மாகாணத்தில் பொது சுகாதாரம் மற்றும் கலால் அமைச்சராக பணியாற்றினார். ரங்கநாத முதலியார் பெல்லாரியைச் சேர்ந்தவர.

ஆரம்ப கால வாழ்க்கை
------------------

ரங்கநாத முதலியார் 1879 ஆம் ஆண்டு ஜுன் 29 அன்று சென்னை மாகாணத்தில் ஒரு முதலியார் குடும்பத்தில் பிறந்தார். இவர் சென்னையில் பள்ளிப்படிப்பை முடித்தார். சென்னை கிறித்துவக் கல்லூரி மற்றும் டாகர் அம்பேத்கர் அரசு சட்டக் கல்லூரிகளில் பட்டம் பெற்றார். இவர் 1901 ஆம் ஆண்டில் அரசுப் பணியில் சேர்ந்து பெல்லாரி துணை கலெக்டராக பணியாற்றினார். பின்னர், இவர் இறை ஞானத்தால் ஈர்க்கப்பட்டு அன்னி பெசண்டினை பின்பற்ற தொடங்கினார்.

பொது வாழ்க்கை
-------------

ரங்கநாத முதலியார் 1914 இல் இளம் ஆண்கள் இந்திய சங்கத்தை நிறுவி 1915 இல் கோகலே மண்டபத்தை கட்டினார். முதலியார் 1924 இல் தேசிய மாநாட்டின் தூதுக்குழுவின் ஒரு அங்கமாக பெசண்டுடன் லண்டனுக்குச் சென்றார்.

அரசியல்
-------

நீதிக் கட்சியின் பனகல் ராஜாவின் நிகழ்வில் ரங்கநாத முதலியார் அரசியலில் சேர்ந்தார். ரங்கநாத முதலியார் பெல்லாரியில் இருந்து சென்னை மாகாணத்தின் சட்டமன்ற தேர்தலில் போட்டியிட்டு சட்டமன்றத்திற்கு தேர்ந்தெடுக்கப்பட்டார். முதலியார் சைமன் குழுவை எதிர்த்து தான் வகித்த பொது சுகாதாரம் மற்றும் கலால் அமைச்சர் பதவியை(1926 முதல் 1928 வரை) ராஜினாமா செய்தார். இவர் ராஜினாமா செய்தபோது, பி. சுப்பாராயண் ஆட்சியில் இருந்தார். ரங்கநாத முதலியருக்குப் பின் எஸ்.முதையா முதலியார் அந்த பதவிக்கு வந்தார்.

ரங்கநாத முதலியார் பதவி விலகியதைத் தொடர்ந்து, இந்திய தேசிய காங்கிரசில் சேர்ந்தார். 1935 முதல் 1939 வரை திருமலை - திருப்பதி தேவஸ்தானம் குழுவின் முதல் ஆணையாளராக பணியாற்றினார்.

குறிப்புகள்
-----------

* S. Muthiah (6 November 2006). "The Besant Influence". *தி இந்து*. Archived from the original on 11 செப்டம்பர் 2007. .

1. ↑   *The Who's who in Madras: A pictorial who's who of distinguished personages, princes, zemindars and noblemen in the Madras Presidency*. Pearl Press. 1940. பக். 206.
பேரரசர் அலெக்சாந்தருக்கு பரிசு வழங்கும் மன்னர் அம்பி
மன்னர் அம்பியுடன் மன்னர் போரஸ் போர் புரிதல்
**அம்பி** (**Taxiles**) (கிரேக்க மொழி: Tαξίλης or Ταξίλας); கி.மு. நான்காம் நூற்றாண்டில், பேரரசர் அலெக்சாந்தர் இந்தியாவின் மீது படையெடுத்த போது, பரத கண்டத்தின் மேற்கே தற்கால செனாப் ஆறு மற்றும் ஜீலம் ஆறுகளுக்கிடையே, உள்ள பகுதியான தக்சசீலா இராச்சியத்தை ஆண்ட இந்து சமய அரசன் ஆவார். பண்டைய இந்தியாவில் இம்மன்னரை **அம்பி** (**Ambhi**) என்பர். இம்மன்னர் தக்சசீலா பகுதிகளை ஆண்டதால், கிரேக்க வரலாற்று குறிப்புகளில் இம்மன்னரின் பெயர் **தக்சில்ஸ்** என்று குறிப்பிடப்பட்டுள்ளது.

வரலாறு
------

கிமு 327ல் பேரரசர் அலெக்சாந்தர் இந்தியாவின் மீது படையெடுத்த போது முதலில் காந்தார நாட்டின் தலைநகரான தட்சசீலத்தை தாக்கினார். அலெக்சாந்தரின் படைகளை எதிர் கொள்ள இயலாத மன்னர் அம்பிராஜின் மகனான அம்பிகுமார்என்ற அம்பி, அலெக்சாந்தரிடம் சமாதானம் பாரட்ட, 200 இராத்தல் வெள்ளி, 3,000 காளைகள், 10,000 ஆடுகள், 30 போர் யானைகள், 7,00 போர்க் குதிரைகளை அலெக்சாந்தருக்கு பரிசளித்தான். மேலும் அலெக்சாந்தரின் படைகள், சிந்து ஆற்றை கடந்து பஞ்சாப் பகுதிகளுக்குச் செல்ல உதவி செய்தார்.  அம்பியின் இச்செயலை, பஞ்சாப் பகுதி மன்னர் புருசோத்தமன் இகழ்ந்துரைத்தார். மன்னர் அம்பியின் வழிகாட்டுதலின் படி, 50,000 கிரேக்கப் படைகள் சிந்து ஆற்றைக் கடந்து ஹைடாஸ்பெஸ் போரில் பஞ்சாப் மன்னர் புருசோத்தமனை, அலெக்சாந்தரின் படைகள் வெற்றி கண்டது.

இதனையும் காண்க
--------------

* புருசோத்தமன்
* ஹைடாஸ்பெஸ் யுத்தம்

அடிக்குறிப்புகள்
----------------

1. ↑  Taxiles, RULER OF TAXILA
2. ↑  Waldemar Heckel (2002). *The Wars of Alexander the Great, 336-323 B.C.*. Taylor & Francis. பக். 48. பன்னாட்டுத் தரப்புத்தக எண்:978-0-415-96855-3. .
3. ↑  Diodorus Siculus, *Bibliotheca*, xvii. 86
4. ↑  Curtius Rufus, *Historiae Alexandri Magni*, viii. 12
5. 1 2  Sastri 1988, ப. 55.
6. ↑  Sastri 1988, ப. 46.
7. ↑  Jonathan Mark Kenoyer; Kimberly Burton Heuston (1 October 2005), *The Ancient South Asian World*, Oxford University Press, p. 110, ISBN 978-0-19-522243-2
8. ↑  Arrian, v. 8, 18, 20
9. ↑  Curtius, viii. 14, ix. 3

மேற்கோள்கள்
-----------

* Robin Lane Fox, 1973. *Alexander the Great*, Chapters 24 ff
* Sastri, K. A. Nilakanta, ed. (1988) [1967], *Age of the Nandas and Mauryas* (Second ed.), தில்லி: Motilal Banarsidass, ISBN 81-208-0465-1
* Smith, William (editor) 1867. *Dictionary of Greek and Roman Biography and Mythology*, "Taxiles (1)" பரணிடப்பட்டது 2005-12-31 at the வந்தவழி இயந்திரம், (Boston)

 This article incorporates text from a publication now in the பொது உரிமைப் பரப்பு: William Smith (1870). "Taxiles". *Dictionary of Greek and Roman Biography and Mythology*.
**சே. இரகுபதி** (*S. Regupathy*) (பிறப்பு: 30 சூலை 1950) இந்திய அரசியல்வாதியும், முன்னாள் மத்திய மற்றும் மாநில அமைச்சரும் ஆவார்.

அரசியல்
-------

### நாடாளுமன்ற உறுப்பினர் & மத்திய அமைச்சர்

இரகுபதி 2004ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில், தமிழ்நாட்டில் தொகுதி மறுசீரமைப்பிற்கு முன்னர் இருந்த புதுக்கோட்டை மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் திராவிட முன்னேற்றக் கழகத்தின் வேட்பாளராகப் போட்டியிட்டார்.

இவர் 2004ஆம் ஆண்டு முதல் 2007 வரை இந்திய அரசின், சுற்றுச்சூழல் மற்றும் வனத்துறை இணை அமைச்சராகப் பதவி வகித்தார். 

### சட்டமன்ற உறுப்பினர் & மாநில அமைச்சர்

இரகுபதி முதன் முதாலவதாக 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் திருமயம் சட்டமன்றத் தொகுதி அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். இவர் ஜெ. ஜெயலலிதாவின் அமைச்சரவையில் தொழில்துறை அமைச்சராகப் பதவி வகித்தார். பின்னர் அதிமுக கட்சியிலிருந்து விலகி திமுகவில் சேர்ந்தார்.

2011 தமிழ்நாடு சட்டமன்றத் தேர்தலில் இவர் விராலிமலை சட்டமன்றத் தொகுதியில் போட்டியிட்டு தோல்வி அடைந்தார். பின்னர் 2016ஆம் ஆண்டு நடைபெற்ற தமிழ்நாடு சட்டமன்றத் தேர்தல் திருமயம் தொகுதியில் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழகத்தைச் சேர்ந்த பி. கே. வைரமுத்துவைத் தோற்கடித்து சட்டமன்ற உறுப்பினர் ஆனார். 2021 தமிழ்நாடு சட்டமன்றத் தேர்தலில் திருமயம் தொகுதியின் சட்டமன்ற உறுப்பினராக மீண்டும் தேர்ந்தெடுக்கப்பட்டார். இதையடுத்து 2021 மே 7 அன்று தமிழக சட்டத்துறை (சட்டம், நீதிமன்றங்கள், சிறைச்சாலை மற்றும் ஊழல் தடுப்புச் சட்டம்) அமைச்சராகப் பதவியேற்றார்.

சொந்த வாழ்க்கை
--------------

இரகுபதி புதுக்கோட்டை மாவட்டத்தினைச் சேர்ந்தவர். இவர் புதுக்கோட்டை மன்னர் கல்லூரியில் இளம் அறிவியல் பட்டமும் சட்டக்கல்லூரியில் சட்டப் பட்டமும் பெற்றுள்ளார். இவரது மனைவி சரோஜா ஆவார். இந்த இணையருக்கு ஒரு மகனும் மகளும் உள்ளனர்.

மேற்கோள்கள்
-----------

1. ↑
2. ↑
3. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
4. ↑   *தமிழ்நாடு சட்டமன்றப் பேரவை "யார் -எவர்" [Tamil Nadu Legislative Assembley "Who's Who"]*. Madras: தமிழ்நாடு சட்டமன்றப் பேரவைச் செயலகம், சென்னை 600009. 1991 (published 01.04.1992). பக். 536.
**முக்குளிப்பான்** (*Tachybaptus ruficollis*) என்பது முக்குளிப்பான் என்ற பேரினத்தைச் சார்ந்த குட்டைச் சிறகுடைய வாலில்லாத நீர்ப்பறவை ஆகும். இதன் கால்கள் உடலில் பின்னால் தள்ளி இருக்கும். முன் விரல்கள் மூன்றும் தரமாக வளர்ந்திருக்கும். விரல்களின் இரு புறமும் தட்டையான இலை போன்று அகன்ற பாகங்கள் உண்டு. இவையே இது நீந்த உதவுகின்றன, எனவே விரல் இலையின் நடு நரம்பு போல அமைந்துள்ளது, முக்குளிப்பான் குடிபெயராத/புலம்பெயராத சுமார் 23 செ.மீ அளவுடைய ஒரு இந்திய வாத்தாகும். ஊரல், குளிவை, குளுப்பை ஆகியவை இதன் வேறு பெயர்கள்.

கள சிறப்பியல்புகள்
------------------

பழுப்பு நிறம் கொண்ட உருண்டு திரண்டிருக்கும் நீர்ப் பறவை இது. இதன் அடிப்பாகம் பட்டுப் போல் இருக்கும். குட்டையான, கூரான அலகு உண்டு. வாலற்ற இந்தப் பறவை ஏரிகளிலும் (வேடந்தாங்கல்) குளங்களிலும் இணையாகவோ கூட்டமாகவோ காணப்படும்.முட்டையிடும் காலத்தில் தலையும் கழுத்தும், அடர்ந்த மாநிறமாக மாறும். வாயின் அடிப்பாகம் மஞ்சள் நிறமாக மாறும். குளம் குட்டை போன்ற நீர்நிலைகளில் வாழும். இந்தியத் துணைக்கண்டம் முழுவதிலும் சமவெளியிலிருந்து 2500 மீ உயரம் வரை காணப்படும்.

பண்புகள்
--------

முக்குளிப்பான் நன்றாக நீந்தவல்லது; அடிக்கடி நீரில் மூழ்கி சற்று தூரத்திற்கப்பால் எழுந்திருக்கும். சிறு குட்டைகளில் இரண்டு அல்லது மூன்றாகச் சேர்ந்து காணப்படும். பெரிய குளங்களில் ஐம்பதுக்கும் மேலாகச் சேர்ந்து திரியும். தேர்ந்த மூழ்கி. சிறு அலை கூட எழுப்பாமல் மிகவும் வேகமாக மூழ்கும் திறனுடையது. சிறு துப்பாக்கியால் இதனைச் சுடும்போது தோட்டா இதனைத் தொடும் முன் பறவை நீருக்குள் மூழ்கி மறைந்து விடும். இதனை விரட்டினாலும் தண்ணீரை விட்டு வெளியேறாமல் அங்குமிங்கும் ஓடியும், மூழ்கியும் தப்பவே பார்க்கும். குட்டையான சிறகு இருப்பினும் முக்குளிப்பான் நன்றாகப் பறக்கக்கூடியது.பொதுவாக அதிக இயக்கம் இல்லாது இருந்தாலும் தேவைப்படும் போது அதிக தூரம் பறக்கவல்லது. குளத்தில் நீர் வற்றி விட்டால் வெகு தூரத்திலுள்ள மற்றொரு குளத்திற்கு பறந்து செல்லும். மாலை வேலைகளில் தண்ணீரின் பரப்பில் ஒன்றையொன்று விரட்டிக் கொண்டு 'கிச் கிச்' என்ற ஒலி எழுப்பும்.

உணவு
----

நீர்ப்பூச்சிகள், அவற்றின் நுண்புழுக்கள், தலைப்பிரட்டைகள், தவளைகள், நத்தைகள், சிறுமீன்கள் ஆகியவையே இதன் உணவுகள் ஆகும். மிதக்கும் தாவரங்களுக்கிடையே உள்ள இதன் உணவையும் இது விடாது கொத்தித் திண்ணும். சிறு மீன்களைச் சில சமயங்களில் நீருக்கடியில் விரட்டியும் பிடிக்கும்.

கூடும் குஞ்சுகளும்
------------------

முக்குளிப்பான்களின் முட்டைகள்
முக்குளிப்பான் பறவையின் கூடு கசங்கிய புல்லாலும் செடிகளாலும், தண்ணீருக்கடியில் மூழ்கி நிற்கும் செடிகளின் மேல் கட்டப்படும். இப்பறவைகள் மூன்று முதல் ஐந்து முட்டைகள் இடும். இடும்போது வெண்மையாக இருக்கும் முட்டைகள் சில நாட்களில் அழுக்கடைந்தது போல் நிறம் மாறிவிடும். முக்குளிப்பான் இரை தேடவோ வேறு காரணங்களுக்காகவோ கூட்டை விட்டு வெளியே செல்லும்போது அழுக்குப் புற்களால் முட்டைகளை மூடிவிட்டுச் செல்லும் அதனாலேயே இதன் முட்டைகள் நிறம் மாறுகின்றன. இதன் குஞ்சுகள் வரிகளை உடைய உடலைப் பெற்றிருக்கும். அவை தாய்ப்பறவையின் முதுகில் ஏறி சவாரி செய்யும். தாய் அவற்றுடன் நீரில் மிதந்து செல்லும்

மேற்கோள்கள்
-----------

1. ↑  "*Tachybaptus ruficollis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  ரத்னம், க. (1998). *தமிழில் பறவை பெயர்கள்*. சூலூர்: உலகம் வெளியீடு. பக். 104.
**ஆவுளியா** அல்லது **கடல் பசு** (Dugong) எனும் கடல் உயிரினம் பாலூட்டி வகையைச் சேர்ந்தது ஆகும். இதனைப்போல் உள்ள உயிரினங்கள் மேன்டீஸ் (manatees) என்று அழைக்கப்படும் கடல் பசு மற்றும் சைரினியா (Sirenia) எனும் கடல் பசுவும் ஆகும். இவ்வகை விலங்கினங்கள் இந்தியாவின் தமிழ்நாட்டுக் கடற்கரை ஓரமாக மன்னார் வளைகுடா பகுதியில் வாழ்ந்து வருகிறது. மேலும் குறைந்த எண்ணிக்கையில் அந்தமான் நிக்கோபார் தீவுகளிலும் இவை காணப்படுகின்றன. அந்தமான் நிக்கோபார் தீவுகளின் மாநில விலங்கு இதுவே. இது ஆழம் குறைந்த பகுதியில் வாழுகிறது. இதனை மீனவர்கள் பிடித்து எண்ணெய்க்காகவும், உணவுக்காகவும் அழித்து வருகிறார்கள். இவ்வகையான விலங்குகள் கடல் பூங்காவில் பாதுகாக்கப்படுகிறது.
இது 400 கிகி எடையும், 3 மீட்டர்கள் நீளமும் கொண்ட உடலை உடையது. பார்ப்பதற்கு கடல் பசு போன்ற தோற்றத்தில் காணப்படும். இதன் ஆயுட்காலம் 70 ஆண்டுகள் ஆகும்.
இதனை கடல் கன்னி, கடல் பசு, கடல் பன்றி, கடல் ஒட்டகம் எனப் பல பெயர்களில் அழைக்கிறார்கள். இது அந்தமான் நிக்கோபாரின் மாநில விலங்காகும்.

பரிணாமம்
--------

கடல்பசு என்பது நஞ்சுக்கொடி பாலூட்டிகளின் சைரென்யா வரிசையினைச் சார்ந்த விலங்காகும். இதில் தற்கால "கடல் பசுக்கள்" (மேனாட்டிகள் மற்றும் ஆவுளியா) மற்றும் அவற்றின் அழிந்துபோன உறவினர்களும் உள்ளன. சைரேனியா மட்டுமே தற்போதுள்ள தாவரவகை கடல் பாலூட்டிகள் மற்றும் தாவரவகை பாலூட்டிகளின் ஒரே குழு முற்றிலும் நீர்வாழ் உயிரியாக மாறியுள்ளது. சைரனிய விலங்குகள் 50 மில்லியன் ஆண்டுகள் பழமையான புதைபடிவ பதிவைக் கொண்டிருப்பதாகக் கருதப்படுகிறது (ஆரம்ப இயோசீன்-சமீபத்திய). ஒலிகோசீன் மற்றும் மியோசீன் காலத்தில் அவை மிதமான பன்முகத்தன்மையை அடைந்தன, ஆனால் பின்னர் காலநிலை குளிர்ச்சி, கடல்சார் மாற்றங்கள் மற்றும் மனித குறுக்கீடு ஆகியவற்றின் விளைவாக மறுத்துவிட்டன.

மேற்கோள்
--------

1. ↑  "*Dugong dugon*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  விளிம்பில் ஆவுளியா
3. ↑  Winger, Jennifer (2000). "What's in a Name: Manatees and Dugongs". National Zoological Park. 5 ஆகஸ்ட் 2007 அன்று மூலம் பரணிடப்பட்டது. 22 July 2007 அன்று பார்க்கப்பட்டது.
4. ↑  Reeves et al. 2002. *National Audubon Society Guide to Marine Mammals of the World*. Knopf. ISBN 0-375-41141-0. pp. 478-481
5. ↑  Berta, Annalisa (2012). *Return to the Sea : The Life and Evolutionary Times of Marine Mammals*. Berkeley, CA: University of California. பக். 5. பன்னாட்டுத் தரப்புத்தக எண்:9780520270572. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q129544
* விக்கியினங்கள்: Dugong dugon
* ADW: Dugong
* AFD: Dugong\_dugon
* ARKive: dugong-dugon
* BOLD: 26228
* CMS: dugong-dugon
* ECOS: 6186
* EPPO: DUGODU
* பாசில்வொர்க்சு: 65051
* GBIF: 2435283
* iNaturalist: 46311
* IRMNG: 11356492
* ITIS: 180679
* IUCN: 6909
* MSW: 11600005
* NBN: NHMSYS0000376604
* என்.சி.பி.ஐ: 29137
* SeaLifeBase: 69577
* Species+: 3515
* WoRMS: 220227

 |
**ரேகா சுரேஷ்** என்பவர் இந்திய தமிழ் திரைப்பட நடிகை ஆவார். இவர் தமிழ் தொலைக்காட்சி நாடகங்களில் நடித்துள்ளார். முதன் முதலாக இயக்குனர் சங்கரின் எந்திரன் திரைப்படத்தில் தமிழ் திரையுலகில் அறிமுகமானார்.

பிறப்பும் படிப்பும்
-------------------

ரேகா 27 செப்டம்பர் 1972 இல் சென்னையில் பிறந்தார். சிங்காரம் பிள்ளை மேல்நிலைப் பள்ளியில் பள்ளிப் படிப்பையும், சென்னைப் பல்கலைக்கழகத்தில் கல்லூரிப் படிப்பையும் முடித்தார். விலங்கியல் துறையில் இளங்கலை படித்துள்ளார்.

இவருடைய கணவர் பெயர் சுரேஷ் ஆகும்.

திரையுலகம்
----------

சின்ன தம்பி என்ற தொலைக்காட்சி நாடகத்தில் எதிர்மறை கதாப்பாத்திரத்தில் நடித்துள்ளார். இத்தொடர் விஜய் தொலைக்காட்சியில் ஒளிபரப்பானது. சன் தொலைக்காட்சியில் சுமங்கலி தொடரில் நடித்துள்ளார்.

சின்னத்திரை நாடகங்கள்
---------------------

* சின்னதம்பி
* பகல் நிலவு
* சுமங்கலி
* சந்திரலேகா
* ரங்க விலாஸ்
* ஆபிஸ்
* என் வீடு
* கல்யாணம் முதல் காதல் வரை
* ஸ்நேகிதியே

திரைப்படங்கள்
-------------

* மாநகரம் 2017
* தி பேமிலி மேன் 2019
* கலாம் 2016
* எந்திரன்
* தெகடி 2014
* உப்பு கருவாடு
* அங்குசம்
* நலன்னும் நந்தினியும்
* நவீன சரஸ்வதி சபதம்

மேற்கோள்கள்
-----------

1. ↑
**உட்கரு பாலறிதல்** (*Nuclear sexing*) என்பது XX நிறப்புரி இணையாக இருக்கும் சிற்றினங்களில் நிறப்புரி பாலின நிர்ணய நுட்பமாகும். உடல் உயிரணுக்களில் உட்கருவின் விளிம்பில் அமைந்துள்ள முருங்கைக்காயை ஒத்த பார் உடலைக் கண்டறிவதன் மூலம் உட்கரு பாலறிதலைச் செய்யலாம். பார் உடல் என்பது செயலற்ற X நிறப்புரி ஆகும். இது உடல் உயிரணுக்களில் உட்கருவில் செறிவுற்று காணப்படும். பொதுவான மனித (அல்லது XY-அடிப்படையிலான பிற உயிரினம்) பெண் உடல் உயிரணுவில் ஒரு பார் உடல் மட்டும் காணப்படும். ஆனால் மனித ஆண் உயிரணுவில் இது காணப்படாது. எந்தவொரு மனித உயிரணுவிலும் ஒரு பார் உடலைத் தேடலாம் என்றாலும், இரத்த ஓட்டத்தில் உள்ள ஒற்றை உட்கரு உயிரணுக்கள் பொதுவாக இந்த நோக்கத்திற்காகப் பயன்படுத்தப்படுகின்றன. இந்த உயிரணுக்கள் ஆய்வுக்கூடத்தில் வளர்க்கப்பட்டு, அனுப்பிரிவுநிலையில் இழையுருப்பிரிவினைத் தடுக்க கோல்செமிட் போன்ற இரசாயனங்கள் பயன்படுத்தி அறியப்படுகிறது. குறைந்தபட்சம் 30 சதவிகிதம் பாலின குரோமாடின் கொண்ட உயிரணுவின் மரபணு பெண் பாலினத்தைக் குறிக்கிறது.

மேற்கோள்கள்
-----------

1. ↑  Barr, M. L.; Bertram, E. G. (1949-04-30). "A morphological distinction between neurones of the male and female, and the behaviour of the nucleolar satellite during accelerated nucleoprotein synthesis". *Nature* **163** (4148): 676. doi:10.1038/163676a0. பன்னாட்டுத் தர தொடர் எண்:0028-0836. பப்மெட்:18120749. Bibcode: 1949Natur.163..676B.
**ஆற்று ஆலா** (*River Tern*) என்பது நீள் சிறகு கடற்பறவை குடும்பத்தைச் சேர்ந்த ஒரு ஆலா ஆகும். இது ஈரான் கிழக்கிலிருந்து இந்திய துணைக் கண்டத்திற்கு இடையிலும், மியான்மர் முதல் தாய்லாந்திற்கும் இடையில் உள்ள உள்நாட்டு ஆற்றுப் பகுதிகளில் ஒரு குடியிருப்பாளராக இருந்து இனப்பெருக்கம் செய்வதாக உள்ளது.

இது காக்கை அளவு இருக்கும். சுமார் 43 செ.மீ. நீளம் கொண்டதாக இருக்கும். நன்கு பிளவுபட்ட வாலும் நீண்ட கூரான இறக்கைகளும் கொண்டது. குட்டையான சிவந்த கால்களை கொண்டது. அலகின் நிறம் நல்ல மஞ்சள், குளிர்காலத்தில் கரும்புள்ளிகளோடும் கோடுகளோடும் காணப்படும் தலை. கோடையில் நல்ல கருப்பு நிறமாக மாறும்.

காணப்படும் பகுதிகள்
-------------------

ஆறுகளில் மணற்பாங்கான திட்டுக்களைச் சார்ந்து காணலாம். பெரிய நீர்நிலைகளின் மீதும் பறந்து இரை தேடும். இறக்கைகளை மடக்கி நீரில் பாயும் இது. வெளிப்படும்போது அலகில் மீன் இருக்கக் காணலாம். இறக்கைளில் ஒட்டியிருக்கும் நீரினை உலுக்கியபடி பறந்தபடியே மீனின் தலை முதலில் உள்ளே செல்லும்படி விழுங்கும் இரை தேடி முடிந்தபின் பலவும் கூட்டமாக ஆற்று மணலில் காற்று வீசும் திசையைப் பார்த்தபடி அமர்ந்திருக்கும் இரவுப் பொழுதையும் மணல் மேடுகளிலேயே கழிக்கும்.

சிமோகா புர்லே ஏரியில் ஆற்று ஆலா

உணவு
----

பெரும்பாலும் மீன்கள். இறால் வகை உயிரினங்களையும், நீரில் உள்ள பூச்சிகளையும் உண்ணும்.

இளம் பறவை

இனப்பெருக்கம்
-------------

மார்ச் முதல் மே வரை ஆற்று மணல் மேடுகளில் சிறுகுழி பறித்து பலவும் அருகருகே 3 முதல் 4 முட்டைகள் இடும். அணைக்கரை அருகே கொள்ளிடத்தில் மே மாதத்தில் இவை இனப்பெருக்கம் செய்த குறிப்பு உள்ளது.

மேற்கோள்கள்
-----------

1. ↑  BirdLife International (2020). "*Sterna aurantia*". *IUCN Red List of Threatened Species* **2020**: e.T22694537A180171504. doi:10.2305/IUCN.UK.2020-3.RLTS.T22694537A180171504.en.. பார்த்த நாள்: 19 November 2021.
2. ↑  **தமிழ்நாட்டுப்பறவைகள்** **முனைவர் க. ரத்னம்** மெய்யப்பன் பதிப்பகம், பக்கம் எண்:59

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q28514
* விக்கியினங்கள்: Sterna aurantia
* ARKive: sterna-aurantia
* Avibase: A874F3344E9FE3C3
* BirdLife: 22694537
* ஈபேர்டு: rivter1
* GBIF: 5229239
* iNaturalist: 4428
* IRMNG: 10683815
* ITIS: 176905
* IUCN: 22694537
* SeaLifeBase: 75104
* TSA: 16881
* WoRMS: 343926
* Xeno-canto: Sterna-aurantia

 |
**பீஷம் சாஹ்னி** (*Bhisham Sahni*; 8 ஆகத்து 1915 – 11 சூலை 2003) ஓர் இந்தி மொழி எழுத்தாளரும், நாடக ஆசிரியரும், நடிகரும் ஆவார். பாக்கித்தான் நாட்டின் இராவல்பிண்டியில் பிறந்த இவர் பாக்கித்தான் பிரிவினையின் அவலங்கள் குறித்து எழுதிய தமசு (இருள்) என்ற புதினம் மிகவும் புகழ் பெற்றதாகும். இது ஆங்கிலம், பிரெஞ்சு, ஜெர்மன், சப்பான், குசராத்தி, மலையாளம், காஷ்மீரி, மணிப்புரி ஆகிய மொழிகளில் மொழிபெயர்க்கப்பட்டது. தொலைக்காட்சித் திரைப்படமாகவும் எடுக்கப்பட்டது. இவர் 1998ஆம் ஆண்டிற்கான இலக்கியத்திற்கான இந்திய அரசின் பத்ம பூசண் விருதினைப் பெற்றார். நூற்றுக்கும் மேற்பட்ட சிறுகதைகளை எழுதிய இவரது தமசு நூலுக்கு 1975ஆம் ஆண்டிற்கான சாகித்திய அகாதமி விருது வழங்கப்பட்டது. மேலும் 1979-ல் சிரோமணி எழுத்தாளர் விருது, உத்தரப்பிரதேச மாநில அரசின் விருது உள்ளிட்ட ஏராளமான விருதுகளைப் பெற்றுள்ளார். இவர் புகழ்பெற்ற இந்தி நடிகர் பல்ராஜ் சாஹ்னியின் இளைய சகோதரர் ஆவார்.

மேற்கோள்கள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.